**TECHNOLOGINIO AUDITO RENGIMO REKOMENDACIJOS**

***Skaitmeninimo (technologinis) auditas –*** *pramonės įmonės gamybos ir su gamyba susijusių procesų (nuo žaliavų patekimo iki galutinio produkto išėjimo ir aptarnavimo/priežiūros) esamo skaitmeninio lygio įvertinimas, siekiant nustatyti, ar konkrečios technologijos ir gamybos procesų visuma koreliuoja su technologinės raidos tendencijomis atitinkamoje srityje: ar gamybos ir su gamyba susijusiuose procesuose naudojamos naujausios žinios, ar procesai yra efektyvūs vertinant kitų galimų technologijų, apimančių gamybos procesų įrangą su integruotomis skaitmeninimo technologijomis, atžvilgiu dabar ir ateities perspektyvoje ir panašiai.*

**Skaitmeninimo (technologinio) audito uždaviniai:**

*a) įvertinti įmonės gamybos ir su gamyba susijusių procesų pajėgumus;*

*b) įvertinti, kokiu mastu esami technologiniai gebėjimai lemia įmonės konkurencinius pranašumus dabar ir ateityje;*

*c) identifikuoti esamus ir būsimus organizacijos technologinius poreikius ir iššūkius;*

*d) pasiūlyti skaitmeninės įmonės brandos didinimo ir/arba technologinio atsinaujinimo veiksmų planą.*

**Skaitmeninimo (technologinio) audito rengimo etapai**: duomenų rinkimas, analizė, sintezė ir išvadų bei rekomendacijų pateikimas.

**Rekomenduojama skaitmeninimo (technologinio) audito ataskaitos struktūra**

1. **Įvadas**

Skaitmeninimo (technologinio) audito rengimo poreikis, tikslai, uždaviniai, taikomi metodai

1. **Įmonės veiklos trumpas pristatymas (gali būti įkelta iš verslo plano dalies)**

Įmonės veiklos patirtis, pagrindinės veiklos sritys, produktai ir paslaugos, apimtys, klientai

1. **Esamų įmonėje verslo procesų analizė** 
   1. **Organizacija ir žmogiškieji ištekliai** (darbuotojų skaitmeninimo prasmės suvokimas, darbuotojų kvalifikacija, darbuotojų įtraukimas į procesų tobulinimą, idėjų išreiškimas ir įgyvendinimas)
   2. **Duomenys ir IT technologijos** (duomenų rinkimo, kaupimo, apdorojimo reikšmė; IT padalinio darbo principų ir įmonės skaitmeninės vizijos sinergija; debesijos technologijos, sistemų apjungimas ir tarpusavio integracija; duomenų naudojimas struktūrizuotame duomenų gavybos procese; išmaniųjų produktų koncepcijos naudojimas, kibernetinis saugumas
   3. **Rinka** (skaitmeninės rinkos poreikių išmanymas; komandinis darbas su klientais; klientų/tiekėjų poreikio analizė pramonės pokyčių suvokimas
   4. **Gamybos procesų skaitmeninimo strategija** Skaitmeninimo vizija, tikslai, skaitmeninimo kryptys, verslo modelio keitimasis dėl skaitmeninimo, vidinės įmonės kultūros pokyčiai dėl skaitmeninimo procesų, struktūrizuotas pokyčių valdymas
   5. **\*MTEP potencialas** (potencialas, ištekliai, kryptys, apimtys, patirtis)
   6. **\*Kokybės kontrolė ir standartai** (taikomi kokybės vadybos metodai, priemonės, įdiegti standartai)
2. **Pagrindinių technologijų naudojamų gamybos procese analizė**

Naudojamų technologių aprašymas (taip pat kiekybiniai bei kokybiniai proceso parametrai, struktūrizavimas ir vertinimas, pridėtinė vertė gamybos procesui, naudojamų technologijų privalumai ir trūkumai)

1. **Rekomenduotini diegti gamybos procesų įrangos su integruotomis skaitmeninimo technologijomis sprendimai**
2. Aprašymas (paskirtis, funkcijos, parametrai, charakteristikos, potencialiai taikytinų naujų technologijų aprašymai ir pan.)
3. Integraciją į egzistuojančius ar naujus technologinius procesus (technologinio proceso aprašymas, struktūrizavimas, reikalavimai ir sąlygos funkcionavimui)
4. Papildomi technologiniai ir inžineriniai sprendimai, susiję su technologijų diegimu
5. Laukiama skaitmeninimo technologijų pritaikymo nauda per produktyvumo ir/ar efektyvumo didėjimą
6. **Rekomenduotini organizaciniai sprendimai, susiję su gamybos procesų įrangos su integruotomis skaitmeninimo technologijomis diegimu**
7. Organizacinė struktūra
8. Verslo procesai ir standartizavimas
9. Personalo kompetencijos kėlimas
10. Tinklaveikos ir/ar komunikacijos plėtojimas
11. **Išvados**